**ხელშეკრულების მნიშვნელოვანი პირობები**

**საკრედიტო ბარათის ხელშეკრულება N 0000 თარიღი:** 10.03.2022

1. **საკრედიტო ბარათის საპროცენტო განაკვეთი**

**საპროცენტო განაკვეთის ტიპი:** ფიქსირებული.

**წლიური საპროცენტო განაკვეთი:**

კრედიტის ათვისებიდან 25 (ოცდახუთი) დღის ვადაში დაფარვის შემთხვევაში: x(სიტყვიერად)%**;**

კრედიტის ათვისებიდან 1 წლის განმავლობაში დაფარვის შემთხვევაში: x(სიტყვიერად)%.

**ეფექტური საპროცენტო განაკვეთი**:

პოსტერმინალით ანგარიშსწორების და საშეღავათო პერიოდში სრულად დაფარვის შემთხვევაში: x(სიტყვიერად)%;

ბანკომატით განაღდების და მინიმალური შენატანებით დაფარვის შემთხვევაში x(სიტყვიერად)%.

1. **ფინანსური ხარჯი**

ყოველთვიური შენატანი: შენატანები განისაზღვრება ათვისებული თანხისა და დაფარვის ვადების შესაბამისად.

საკრედიტო ლიმიტის დაშვების საკომისიო: x(სიტყვიერად).

საკრედიტო ლიმიტის ყოველწლიური საკომისიო: x(სიტყვიერად).

უნაღდო ანგარიშსწორების საკომისიო: x(სიტყვიერად).

გადარიცხვის საკომისიო: x(სიტყვიერად).

ბანკომატში განაღდების საკომისიო: x(სიტყვიერად).

ბარათის გაცემის საკომისიო: x(სიტყვიერად).

წარმოსადგენი დოკუმენტაციის ხარჯი: x(სიტყვიერად).

გარანტიის საკომისიო: x (სიტყვიერად).

1. **სხვა სახელშეკრულებო ინფორმაცია**

საკრედიტო ბარათის მთლიანი ლიმიტი და ვალუტა: x (სიტყვიერად)

მომხმარებლის მიერ გადასახდელი მთლიანი თანხის ოდენობა კრედიტის მთლიანი თანხის განაღდების და საკრედიტო ლიმიტის მინიმალური შენატანებით დაფარვის შემთხვევაში: x (სიტყვიერად);

მომხმარებლის მიერ გადასახდელი მთლიანი თანხის ოდენობა კრედიტის მთლიანი თანხის სავაჭრო ობიექტში ყოველთვე ათვისების და საკრედიტო ლიმიტის საშეღავათო პერიოდის განმავლობაში სრულად დაფარვის შემთხვევაში: x (სიტყვიერად);

მომხმარებლის მიერ გადასახდელი მთლიანი თანხის ოდენობა ბანკომატიდან თანხის ათვისების შემთხვევაში: x (სიტყვიერად);

მომხმარებლის მიერ გადასახდელი მთლიანი თანხის ოდენობა სავაჭრო ობიექტიდან თანხის ათვისების შემთხვევაში: x (სიტყვიერად).

საკრედიტო ხელშეკრულების მოქმედების ვადა: -- .

საკრედიტო ლიმიტის ვადაზე ადრე დაფარვის საკომისიო: 0(ნული)%.

ვადაგადაცილების პირგასამტეხლო: ფიქსირებული ერთჯერადი 20 (ოცი) ლარი და გადასახდელი ვადაგადაცილებული თანხის 0.27 % ყოველ ვადაგადაცილებულ დღეზე, მაგრამ, არაუმეტეს ნარჩენი ძირითადი თანხის 0,27%-სა, თითოეული დღისთვის. ამასთან, ვადაგადაცილების დაწყებიდან მის სრულ აღმოფხვრამდე პერიოდში დაკისრებული ხარჯების ჯამური მოცულობა არ გადააჭარბებს მიმდინარე ნარჩენი ძირითადი თანხის 1,5-მაგ ოდენობას.

გადახარჯვის საკომისიო: წინამდებარე ხელშეკრულებით გათვალისწინებულ საკრედიტო ლიმიტის მთლიან თანხაზე მეტის გახარჯვის შემთხვევაში, გადახარჯულ თანხას დაერიცხება 0,5 (ნული მთელი ხუთი მეათედი)% ყოველ ვადაგადაცილებულ/გადახარჯვის დღეზე.

მსესხებელი ვალდებულია უზრუნველყოს:

საკრედიტო ხელშეკრულებით გათვალისწინებული წესით ინფორმაციის დროული და დადგენილი ფორმით მიწოდება და ბანკის კონტროლის განხორციელება;

საკრედიტო ხელშეკრულებით დადგენილი მიზნობრიობის სრულად დაცვა;

რომ არ იკისროს ვალდებულებები სხვა კომერციული ბანკიდან ან/და საფინანსო ინსტიტუტიდან ბანკის წინასწარი წერილობითი თანხმობის გარეშე

საკრედიტო ხელშეკრულების სხვა პირობების/დამატებითი პირობების ჯეროვანი შესრულება, კერძოდ:

ზემოაღნიშნული რომელიმე ვალდებულების/პირობის შეუსრულებლობის ან/და არაჯეროვნად შესრულების შემთხვევაში, ბანკი უფლებამოსილია დაუყოვნებლივ, ცალმხრივად გაზარდოს წინამდებარე საკრედიტო ბარათის წლიური საპროცენტო განაკვეთის ოდენობა 4 (ოთხი)%-ით, მაგრამ, არაუმეტეს ნარჩენი ძირითადი თანხის 0,27%-სა, თითოეული დღისთვის და ასეთი ცვლილებიდან 5 (ხუთი) კალენდარული დღის ვადაში გაუგზავნოს შეტყობინება მსესხებელს წერილობით/ელექტრონული ფოსტით/ინტერნეტ-ბანკით/მოკლე ტექსტური შეტყობინებით.

„ვალდებულების შეუსრულებლობის შემთხვევაში, სესხთან დაკავშირებული სასესხო მოთხოვნა დაკმაყოფილებულად ჩაითვლება მხოლოდ წინამდებარე სესხის უზრუნველყოფის საშუალებ(ებ)ის მიმართ საქართველოს კანონმდებლობით გათვალისწინებული შესაბამისი ღონისძიებების (მათ შორის, ქონების რეალიზაციის ან/და დასაკუთრების გზით) განხორციელებით.”

ხელშეკრულების მნიშვნელოვანი პირობების ცვლილების შემთხვევაში, მომხმარებლის ინფორმირება მოხდება ცვლილებამდე არანაკლებ 2 (ორი) თვით ადრე, ხოლო სხვა საფინანსო პროდუქტის ფასის ზრდის შემთხვევაში - არანაკლებ ერთი თვით ადრე წერილობით/ელექტრონული ფოსტით/ინტერნეტ-ბანკით/მოკლე ტექსტური შეტყობინებით, ბანკში დაფიქსირებულ მომხმარებლის შესაბამის მისამართზე. მომხმარებლის სასარგებლოდ განხორციელებული ხელშეკრულების პირობების ცვლილება არ საჭიროებს მომხმარებლის თანხმობას ან/და მომხმარებლის ინფორმირებას.

მოთხოვნის შემთხვევაში ყოველთვიურ უფასო ამონაწერს მიიღებთ წერილობით/ელექტრონული ფოსტით/ინტერნეტ-ბანკით.

მომხმარებელი უფლებამოსილია ბანკს წარუდგინოს პრეტენზია ზეპირი, წერილობითი და/ან ელექტრონული ფორმებით. პრეტენზიის წარდგენა შესაძლებელია ბანკის ნებისმიერ ფილიალში, სერვისცენტრში ან სათავო ოფისში.

**გაეცანით მომხმარებელთათვის სასარგებლო ინფორმაციას საქართველოს ეროვნული ბანკის ვებგვერდსა –** [**http://nbg.gov.ge/cp**](http://nbg.gov.ge/cp) **და ცხელ ხაზზე – 032 2 406 406**

**საკრედიტო ბარათის ხელშეკრულება N 0000**

**ხელშეკრულების დადების თარიღი:** 10.03.2022

**ხელშეკრულების დადების ადგილი:** საქართველო, თბილისი

**საკრედიტო ბარათის ხელშეკრულების მხარეები:**

|  |  |
| --- | --- |
| დასახელება:  იურიდიული მისამართი:  საიდენტიფიკაციო ნომერი: | სს ტერაბანკი  საქართველო, თბილისი, ქეთევან დედოფლის გამზირი N3.  204546045 |
| წარმოდგენილი შემდეგი უფლებამოსილი პირის მიერ: | |
| სახელი, გვარი: |  |
| პირადი ნომერი: |  |
| პოზიცია: |  |
| შემდგომში მოხსენიებული, როგორც **"ბანკი"** | |

მეორე მხრივ: მსესხებელი:

|  |  |
| --- | --- |
| დასახელება/ სახელი,გვარი: |  |
| საიდენტიფიკაციო/ პირადი ნომერი: |  |
| რეგისტრირებული მისამართი: |  |
| ფაქტობრივი მისამართი: |  |
| წარმოდგენილი შემდეგი უფლებამოსილი პირის მიერ: | |
| სახელი, გვარი: |  |
| პირადი ნომერი: |  |
| თანამდებობა/სტატუსი: |  |
| რეგისტრირებული მისამართი: |  |
| ფაქტობრივი მისამართი: |  |
| ტელეფონი: |  |
| ელფოსტა: |  |
| მინდობილობა: | დამოწმებული წ., ნომერი # |
| თანამსესხეშემდგომში მოხსენიებული, როგორც **"მსესხებელი"** | |

**მხარეები დებენ ამ ხელშეკრულებას და თანხმდებიან შემდეგზე:**

**მუხლი 1 ტერმინთა განმარტება**

გარდა იმ შემთხვევისა, როდესაც კონტექსტი სხვაგვარად მოითხოვს ან ამ ხელშეკრულებით სხვაგვარაადაა განსაზღვრული, დადგენილ ტერმინებს აქვთ შემდეგი მნიშვნელობა:

**საკრედიტო ლიმიტი** - *წინამდებარე ხელშეკრულებით გათვალისწინებული საკრედიტო ბარათისა და დამატებითი ბარათების (მათი არსებობის შემთხვევაში) მიმართ ბანკის მიერ დამტკიცებული ერთიანი, უნივერსალური, განახლებადი საკრედიტო ბარათის მოცულობა;*

**ბარათი -** *ბანკის მიერ გამოშვებული ვიზა პლასტიკური Next საკრედიტო ბარათი (ძირითადი ან/და დამატებითი);*

**ამონაწერი** - *ბანკის მიერ გაცემული დოკუმენტი, რომელშიც აღნიშნულია მსესხებლის მიერ გადასახდელი მინიმალური გადასახდელი თანხა და გადახდისათვის განკუთვნილი პერიოდი, ასევე ის ტრანზაქციები, რაც მსესხებელმა განახორციელა ბარათით;*

**ამონაწერის დაგენერირების დღე** -  *მსესხებლის მიერ არჩეული თვის ნებისმიერი რიცხვი რა დროსაც მსესხებელს ეძლევა შესაძლებლობა მიიღოს ამონაწერი;*

**საკრედიტო ლიმიტის ვადა** - *მსესხებლის მიერ ბანკის მიმართ ნაკისრი ვალდებულებების სრული ამოწურვის ვადა, მსესხებელი ვალდებულია აღნიშნულ პერიოდამდე სრულად დაფაროს ბანკის მიმართ რიცხული დავალიანება;*

**აუთვისებელი თანხა** – *დაშვებულ საკრედიტო ლიმიტსა და ათვისებულ თანხას შორის სხვაობა, რომელსაც პროცენტი არ ერიცხება;*

**ვადაგადაცილება** – *ამონაწერის დაგენერირების თარიღიდან 25-ე დღე დღის ბოლო, იმ შემთხვევაში თუ მინიმალური გადასახდელი თანხის გადახდისთვის განკუთვნილ პერიოდში არ მომხდარა მინიმალური გადასახდელი თანხის სრულად გადახდა;*

**არასანქცირებული თანხა** – *თანხა, რომელიც აჭარბებს დაშვებულ საკრედიტო ლიმიტს;*

**ანგარიში -** *მსესხებლის ნებისმიერი ანგარიში ბანკში, მათ შორის ბარატის მომსახურების მიზნით გახსნილი ანგარიში;*

**პირგასამტეხლო -***ამ ხელშეკრულებით დადგენილი პირგასამატეხლოს ოდენობა გამოხატული პროცენტული ან სხვა მაჩვენებელით, ისე როგორც მოცემულია ამ ხელშეკრულებაში;*

**საკრედიტო ლიმიტის საპროცენტო განაკვეთი (პროცენტი) -** *მხარეების მიერ შეთანხმებული საპროცენტო განაკვეთი, რომელიც დაერიცხება მსესხებელზე გაცემული საკრედიტო ლიმიტის თანხას მის სრულ და ჯეროვნად დაფარვამდე. მათ შორის გადახდის ვადაგადაცილებისას, მათ შორის გადახდის ვადაგადაცილებისას.*

**მსესხებელი** - *ფიზიკური პირ(ებ)ი, რომლის/რომელთა სახელ საიდენტიფიკაციო მონაცემები და სხვა სახის ინფორმაცია მოცემულია ამ ხელშეკრულებაში;*

**მხარე -** *ბანკი ან მსესხებელი, ერთ-ერთი კონტექსტის შესაბამისად;*

**მხარეები -** *ბანკი და მსესხებელი ერთობლივად;*

**სამუშაო დღე -** *კალენდარული**დღე, შაბათ კვირისა და საქართველოს კანონმდებლობით დადგენილი უქმე დღეების გარდა, როდესაც ბანკი ღიაა და წარმართავს ჩვეულებრივ საბანკო საქმიანობას;*

**ხელშეკრულება** *ან* **საკრედიტო ბარათის ხელშეკრულება -** *ეს ხელშეკრულება, რომლის დადების თარიღი, ნომერი და მონაწილე მხარეები მოცემულია თავფურცელზე.*

**მუხლი 2 ხელშეკრულების საგანი**

2.01 ამ ხელშეკრულების საგანია ბანკის მიერ გამოშვებული ვიზა პლასტიკური Next საკრედიტო ბარათით მსესხებლისთვის საკრედიტო ლიმიტის დაშვება და მომსახურება წინამდებარე ხელშეკრულებით გათვალისწინებული პირობებით;

2.02 ბარათით სარგებლობის წესები აგრეთვე ექვემდებარება ბანკის საბანკო ოპერაციების წარმოების სტანდარტული პირობებს. მსესხებელი ადასტურებს, რომ იცნობს და ეთანხმება ბანკის ვებ-გვერდზე www.terabank.ge-ზე განთავსებულ საბანკო ოპერაციების წარმოების სტანდარტულ პირობებს ფიზიკური პირებისთვის, რომელიც წარმოადგენს წინამდებარე ხელშეკრულების განუყოფელ ნაწილს და წინამდებარე ხელშეკრულებაზე ხელმოწერით მსესხებელი იღებს ვალდებულებას სრულად უზრუნველყოს აღნიშნული პირობების შესრულება.

2.03 წინამდებარე ხელშეკრულება ძალაშია მისი ხელმოწერის მომენტიდან და მოქმედებს მხარეთა მიერ ვალდებულების სრულ და ჯეროვან შესრულებამდე.

2.04 წინამდებარე ხელშეკრულების შესრულების ადგილია ბანკის იურიდიული მისამართი.

**მუხლი 3 საკრედიტო ლიმიტის ძირითადი პირობები**

3.01 საკრედიტო ლიმიტის ძირითადი პირობებია:

|  |  |  |  |  |  |  |
| --- | --- | --- | --- | --- | --- | --- |
| (ა) | საკრედიტო ლიმიტის მთლიანი თანხა და ვალუტა: | x(სიტყვიერად) | | | | |
| (ბ) | მომხმარებლის მიერ გადასახდელი მთლიანი თანხის ოდენობა კრედიტის მთლიანი თანხის განაღდების და საკრედიტო ლიმიტის მინიმალური შენატანებით დაფარვის შემთხვევაში: | x(სიტყვიერად) | | | | |
| (გ) | მომხმარებლის მიერ გადასახდელი მთლიანი თანხის ოდენობა კრედიტის მთლიანი თანხის სავაჭრო ობიექტში ყოველთვე ათვისების და საკრედიტო ლიმიტის საშეღავათო პერიოდის განმავლობაში სრულად დაფარვის შემთხვევაში | x(სიტყვიერად) | | | | |
| (დ) | მომხმარებლის მიერ გადასახდელი მთლიანი თანხის ოდენობა ბანკომატიდან თანხის ათვისების შემთხვევაში: | x(სიტყვიერად) | | | | |
| (ე) | მომხმარებლის მიერ გადასახდელი მთლიანი თანხის ოდენობა სავაჭრო ობიექტიდან თანხის ათვისების შემთხვევაში: | x(სიტყვიერად) | | | | |
| (ვ) | საკრედიტო ლიმიტის მოქმედების ვადა: | ხელშეკრულების გაფორმებიდან არაუმეტეს ორი წელი ( ამასთან ბანკი უფლებამოსილია მხარეების მიერ წინამდებარე ხელშეკრულების ხელმოწერიდან ერთი წლის შემდეგ ცალმხრივად შეცვალოს ან შეწყვიტოს ლიმიტის ვადა) | | | | |
| (ზ) | ამონაწერის დაგენერირების დღე: |  | | | | |
| (თ) | მინიმალური გადასახდელი თანხა: | დაგენერირებულ ამონაწერში მითითებული დავალიანების 5 (ხუთი)% | | | | |
| (ი) | მინიმალური გადასახდელი თანხის გადახდისთვის განკუთვნილი პერიოდი | ამონაწერის დაგენერირების თარიღიდან 25 (ოცდახუთი) კალენდარული დღე; | | | | |
| (კ) | საშეღავათო პერიოდი | ამონაწერის დაგენერირების დღიდან 25 (ოცდახუთი) კალენდარული დღე, რომლის განმავლობაშიც ფაქტიურად ათვისებულ საკრედიტო ლიმიტის თანხას პროცენტი არ დაერიცხება; | | | | |
| (ლ) | საკრედიტო ლიმიტის დაფარვის საბოლოო ვადა: | არაუგვიანეს საკრედიტო ლიმიტის მოქმედების ვადისა | | | | |
| (მ) | საკრედიტო ლიმიტის ათვისების მოთხოვნის საბოლოო ვადა: | საკრედიტო ლიმიტის მოქმედების ვადის ბოლო თარიღის წინა საბანკო დღე | | | | |
| (ნ) | საკრედიტო ბარათის დაფარვა: | სრული ან მინიმალური შენატანები | | | | |
| (ო) | საპროცენტო განაკვეთის ტიპი | ფიქსირებული | | | | |
| (პ) | წლიური საპროცენტო განაკვეთი (პროცენტი): | x(სიტყვიერად)% | | | | |
| (ჟ) | ეფექტური საპროცენტო განაკვეთი: | * მთლიანი თანხის პოსტერმინალით ანგარიშსწორების და საკრედიტო ლიმიტის საშეღავათო პერიოდის განმავლობაში სრულად დაფარვის შემთხვევაში x(სიტყვიერად)% * მთლიანი თანხის ბანკომატით განაღდების და საკრედიტო ლიმიტის მინიმალური შენატანებით დაფარვის შემთხვევაში x(სიტყვიერად)% | | | | |
| (რ) | პირგასამტეხლო ვადაგადაცილებაზე: | ფიქსირებული ერთჯერადი 20 (ოცი) ლარი და გადასახდელი ვადაგადაცილებული თანხის 0.27 % ყოველ ვადაგადაცილებულ დღეზე, მაგრამ, არაუმეტეს ნარჩენი ძირითადი თანხის 0,27%-სა, თითოეული დღისთვის. ამასთან, ვადაგადაცილების დაწყებიდან მის სრულ აღმოფხვრამდე პერიოდში დაკისრებული ხარჯების ჯამური მოცულობა არ გადააჭარბებს მიმდინარე ნარჩენი ძირითადი თანხის 1,5-მაგ ოდენობას. | | | | |
| (ს) | საკრედიტო ლიმიტის წინსწრებით დაფარვის საკომისიო: | 0 (ნული)% | | | | |
| (ტ) | გადახარჯვის საკომისიო | წინამდებარე ხელშეკრულებით გათვალისწინებულ საკრედიტო ლიმიტის მთლიან თანხაზე მეტის გახარჯვის შემთხვევაში, გადახარჯულ თანხას დაერიცხება 0,5 (ნული მთელი ხუთი მეათედი)% ყოველ ვადაგადაცილებულ/გადახარჯვის დღეზე. | | | | |
| (უ) | საკომისიო(ები): |  | | | | |
| (ფ) | მისაღები თანხის (ფინანსური ხარჯის გარეშე) ოდენობა: |  | | | | |
| (ქ) | სხვა პირობები/დამატებითი პირობები : |  | |  | | |
| (ღ) | სხვა ფინანსური ხარჯი: | |  | |  |  |
| ყოველთვიური შენატანი: | | შენატანები განისაზღვრება ათვისებული თანხისა და დაფარვის ვადების შესაბამისად. |  | |  |  |
| საკრედიტო ლიმიტის დაშვების საკომისიო: | | x(სიტყვიერად) |  | |  |  |
| საკრედიტო ლიმიტით სარგებლობის ყოველწლიური საკომისიო: | | x(სიტყვიერად) |  | |  |  |
| საკრედიტო ლიმიტის ბანკომატში განაღდების საკომისიო: | | x(სიტყვიერად)% |  | |  |  |
| საკრედიტო ლიმიტის ანგარიშიდან გადარიცხვის საკომისიო: | | x(სიტყვიერად)% |  | |  |  |
| ბარათის გაცემის საკომისიო: | | x(სიტყვიერად) |  | |  |  |

**4. საკრედიტო ბარათით სარგებლობის პირობები**

4.01 წინამდებარე ხელშეკრულების საფუძველზე გაცემული ბარათით/ბარათებით საკრედიტო ლიმიტით სარგებლობის ვადა დამოკიდებულია ძირითადი ბარათის მოქმედების ვადაზე და განისაზღვრება ძირითად ბარათზე ამოტვიფრული თარიღის მიხედვით; მსესხებლის განცხადების საფუძველზე შესაძლებელია დამზადდეს დამატებითი ბარათ(ებ)ი.

4.02 ბანკი უფლებამოსილია ჩამოჭრას ყოველწლიური მომსახურების საკომისიო საკრედიტო ლიმიტიდან ათვისებისთანავე.

4.03 ბარათით სარგებლობისათვის დაწესებული საკომისიოები, განაღდების დღიური ლიმიტები განისაზღვრება ბანკში დადგენილი ტარიფებით რომელიც წარმოადგენს წინამდებარე ხელშეკრულების განუყოფელ ნაწილს; ბარათით ანგარიშსწორებისას ან თანხის განაღდებისას შეიძლება არსებობდეს მომსახურე ბანკის დამატებითი საკომისიო, რაზედაც ბანკი პასუხს არ აგებს;

4.04 თუ მსესხებელმა 3 თვის განმავლობაში არ ისარგებლა საკრედიტო ლიმიტით, ბანკი უფლებამოსილია ცალმხრივად გააუქმოს წინამდებარე ხელშეკრულებით განსაზღვრული საკრედიტო ლიმიტით სარგებლობის უფლება;

4.05 მსესხებელი უფლებამოსილია მიიღოს დაგენერირებული ამონაწერი წერილობით/ელექტრონული ფოსტით/მობილური ტელეფონის საშუალებით ავტომატურად გაგზავნილი შეტყობინების საშუალებით.

4.06 მსესხებლის მიერ ამონაწერის დაგენერირების დღიდან 25 კალენდარული დღის (საშეღავათო პერიოდი) განმავლობაში ბანკის მიმართ არსებული დავალიანების სრულად დაფარვის შემთხვევაში მსესხებლის მიერ ათვისებულ საკრედიტო ლიმიტს საპროცენტო სარგებელი არ დაერიცხება;

4.07 თუ საშეღავათო პერიოდის განმავლობაში მსესხებლის მიერ ბანკის მიმართ არსებული დავალიანება სრულად არ არის დაფარული ათვისებულ თანხას დაერიცხება საპროცენტო სარგებელი ამონაწერის დაგენერირების თარიღებს შორის პერიოდზე;

4.08 საკრედიტო ლიმიტი იბლოკება ვადაგადაცილებიდან პირველივე დღეს და მსესხებლის მიერ ლიმიტის ათვისების შესაძლებლობა წყდება. თუ მსესხებელი დაფარავს ბანკის წინაშე არსებულ დავალიანებას, ბანკი უფლებამოსილია, მაგრამ არა ვალდებული ხელახლა გაააქტიუროს საკრედიტო ლიმიტი. ბანკის მიერ ბარათის გააქტიურებაზე უარის შემთხვევაში ბანკი გააუქმებს ბარათს, ხოლო მსესხებელი ვალდებულია დაფაროს არსებული დავალიანება სრულად.

4.09 ბანკი იტოვებს უფლებას ნებისმიერ დროს ცალმხრივად განაცხადოს უარი წინამდებარე ხელშეკრულებით ნაკისრი ვალდებულებების სრულად ან ნაწილობრივ შესრულებაზე მათ შორის შეზღუდოს ბარათზე საკრედიტო ლიმიტი, თუ მსესხებლის ქონებაზე ან/და არამატერიალურ ქონებრივ სიკეთეზე ან/და საბანკო ანგარიშზე დარეგისტრირდება რაიმე სახის ინკასო, ყადაღა, საჯარო სამართლებრივი ან სხვა ტიპის შეზღუდვა.

**მუხლი 5 პროცენტის დარიცხვის წესი, პროცენტის კორექტირება**

5.01 საკრედიტო ლიმიტის თანხას, მისი ფაქტობრივი სარგებლობის მომენტიდან (საშეღავათო პერიოდის გათვალისწინებით) დაერიცხება წლიური საპროცენტო განაკვეთი (პროცენტი)მათ შორის გადახდის ვადაგადაცილებისას*.* პროცენტის დარიცხვის მიზნებისთვის წელიწადში დღეთა რაოდენობა უტოლდება 365-ს და დარიცხვა წარმოებს ყოველდღიურ საფუძველზე.

5.02 იმ შემთხვევაში, თუ მსესხებელზე გაცემული საკრედიტო ბარათის წლიური საპროცენტო განაკვეთი (პროცენტი) აღმოჩნდება 5 (ხუთი)%-ით ან უფრო მეტით უფრო დაბალი, ვიდრე საქართველოს საკრედიტო ბაზარზე არსებული საპროცენტო განაკვეთები ან/და მისი ღირებულება მნიშვნელოვნად შეიცვალება, ბანკი უფლებამოსილი იქნება ცალმხრივად გაზარდოს საპროცენტო განაკვეთი ამის შესახებ მსესხებელთან წინასწარ, არანაკლებ ორი კალენდარული თვით ადრე შეტყობინების გაგზავნის გზით.

5.03 ბანკი უფლებამოსილია დაუყოვნებლივ, ცალმხრივად გაზარდოს წინამდებარე საკრედიტო ბარათის წლიური საპროცენტო განაკვეთის ოდენობა 4 (ოთხი)%-ით და ასეთი ცვლილებიდან 5 (ხუთი) კალენდარული დღის ვადაში გაუგზავნოს მსესხებელს წერილობით/ელექტრონული ფოსტით/ინტერნეტ-ბანკით/მოკლე ტექსტური შეტყობინება, იმ შემთხვევაში, თუ მსესხებელი არ ასრულებს ან/და არაჯეროვნად ასრულებს წინამდებარე ხელშეკრულებით ნაკისრ ნებისმიერ, შემდეგ ვალდებულებას:

ა) საკრედიტო ხელშეკრულებით გათვალისწინებული წესით ინფორმაციის დროული და დადგენილი ფორმით მიწოდება და ბანკის კონტროლის განხორციელება;

ბ) საკრედიტო ხელშეკრულებით დადგენილი მიზნობრიობის სრულად დაცვა;

გ) საკრედიტო ხელშეკრულების მე-3 მუხლით განსაზღვრული სხვა პირობები/დამატებითი პირობები;

დ) არ იკისროს ვალდებულებები სხვა კომერციული ბანკიდან ან/და საფინანსო ინსტიტუტიდან ბანკის წინასწარი წერილობითი თანხმობის გარეშე

**მუხლი 6 თანხების დაბრუნება**

6.01 საკრედიტო პროდუქტების შესაბამისად მიღებული თანხის დაბრუნება და პროცენტის (სარგებლის) გადახდა ხორციელდება ამ ხელშეკრულებით დადგენილი პირობების შესაბამისად და ბანკის საკრედიტო პრინციპების გათვალისწინებით.

6.02 თუკი ხელშეკრულებით სხვა რამ არ არის დადგენილი ან მხარეები სხვაგვარად არ შეთანხმდებიან, საკრედიტო თანხის დაბრუნებასთან დაკავშირებით პირველ რიგში იფარება გადახდილი სადაზღვევო თანხა/პრემია, შემდეგ საკომისიო, შემდეგ პირგასამტეხლო (საურავი) მისი არსებობისას, შემდეგ დარიცხული პროცენტები და ბოლოს ძირითადი თანხა. ბანკი უფლებამოსილია საკუთარი შეხედულებისამებრ შეცვლოს ამ პუნქტით დადგენილი რიგითობა.

6.03 ცალკეული საბანკო პროდუქტების დაფარვის პრიორიტეტულობას და თანმიმდევრობას განსაზღვრავს ბანკი. ამასთან ბანკს შეუძლია როგორც პირველ რიგში, ისე სხვაგვარად, დაფაროს მსესხებლის ის ვალდებულებები, რომელიც არ გამომდინარეობს ამ ხელშეკრულებიდან.

6.04 ნებისმიერი გადახდა ამ ხელშეკრულების ფარგლებში უნდა განხორციელდეს და ჩაირიცხოს შესაბამის ანგარიშზე თანხის წინასწარ დადგენილი ოდენობის ჩარიცხვით, ყოველგვარი გამოქვითვისა და დაკავების გარეშე.

6.05 იმ შემთხვევაში, თუკი ნებისმიერი ვალდებულებაზე გადახდის დღე ემთხვევა არასამუშაო დღეს, გადახდა უნდა განხორციელდეს მომდევნო სამუშაო დღეს. ასეთ შემთხვევაში გადასახდელ თანხას პირგასამტეხლო არ დაერიცხება.

6.06 მხარეები თანხმდებიან, რომ საკრედიტო ბარათის სრულად დასაფარად საკმარისი თანხის ანგარიშზე არსებობის შემთხვევაში არ მოხდება საკრედიტო ბარათის წინსწრებით დაფარვა ავტომატურად. საკრედიტო ბარათის წინსწრებით დასაფარად საჭიროა მსესხებლის შესაბამისი დავალება.

6.07 საკრედიტო ბარათის წინსწრებით დაფარვის შემთხვევაში, მსესხებელი ვალდებულია 14 (თოთხმეტი) კალენდარული დღით ადრე წერილობით აცნობოს ბანკს საკრედიტო ბარათის წინსწრებით დაფარვის შესახებ, თუ საკრედიტო ბარათის თანხა აღემატება 2,000,000 ლარს ან მის ექვივალენტს სხვა ვალუტაში.ასეთ შემთხვევაში ბანკი უფლებამოსილია კრედიტზე პროცენტის დარიცხვა განახორციელოს ზემოაღნიშნული 14 (თოთხმეტი) კალენდარული დღის განმავლობაშიც ,ფაქტობრივად ნასარგებლები დღეების შესაბამისად.

6.08 ერთზე მეტი მიმდინარე დავალიანების არსებობის შემთხვევაში, როდესაც მომხმარებლის ანგარიშზე განთავსებული თანხა არ არის საკმარისი ერთზე მეტი ვადამოსული/ვადაგადაცილებული ვალდებულების სრულად შესასრულებლად, პირველ რიგში დაიფარება ის საბანკო კრედიტ(ებ)ი/საკრედიტო ხაზ(ებ)ი, რომლის ფარგელბშიც მსესხებლის მიერ ათვისებული ძირითადი თანხა არის ყველაზე მეტი. მეორე რიგში დაიფარება ის ოვერდრაფტი/საკრედიტო ბარათი რომლის ფარგელბშიც მსესხებლის მიერ ათვისებული ძირითადი თანხა/ლიმიტი არის ყველაზე მეტი. ბანკი უფლებამოსილია ცალმხრივად შეცვალოს ამ პუნქტით დადგენილი დაფარვის პრიორიტეტულობა, მსესხებლისათვის წერილობით/ელექტრონული ფოსტით/ინტერნეტ-ბანკით/მოკლე ტექსტური შეტყობინების გაგზავნით.

6.09 იმ შემთხვევაში, თუ მსესხებლის მიერ ბანკში აღებული კრედიტ(ებ)ის, მათ შორის, ოვერდრაფტ(ებ)ის, საკრედიტო ბარათ(ებ)ის, მთლიანი თანხების მოცულობა ჯამურად ან ინდივიდუალურად ნაკლებია 1 000 000 ლარზე ან მის ექვივალენტზე სხვა ვალუტაში, მაშინ მსესხებელი უფლებამოსილია მოითხოვოს ამ ხელშეკრულების 6.08 პუნქტით განსაზღვრული რიგითობის ცვლილება ყოველ ჯერზე, ვალდებულების დაფარვის დღეს, ბანკის სამუშო საათებში, ბანკის ფილიალში შესაბამისი წერილობითი განცხადების გაკეთების გზით.

**მუხლი 7 უაქცეპტო წესით თანხების მიღების უფლება**

7.01 ბანკი უფლებამოსილია, ხოლო მსესხებელი თანახმაა, ბანკმა უაქცეპტო წესით, მსესხებლის თანხმობისა და მისთვის შეტყობინების გარეშე ჩამოჭრას, მიიღოს, გადარიცხოს მსესხებლის ბანკის წინაშე არსებული/წარმოშობილი ნებისმიერი ვალდებულების დასაფარად მისაღები საკომისიო, პირგასამტეხლო (არსებობისას), პროცენტი, ძირითადი თანხა თუ სხვაგვარი ვალდებულება და ამისთვის გამოიყენოს მსესხებლის ნებისმიერი საბანკო ანგარიშის ნაშთი, მისაღები თანხები, ანაბარი ან/და დეპოზიტი და მასზე დარიცხული პროცენტი.

7.02 მსესხებელი თანახმაა, ხოლო ბანკი უფლებამოსილია, მსესხებლის ნებისმიერი ანგარიშიდან უაქცეპტოდ (მსესხებლის თანხმობის გარეშე) ჩამოაჭრას საბანკო ანგარიშ(ებ)იდან ბანკისთვის გასახდელი ნებისმიერი თანხა, როგორც დავალიანების არსებობისას ისე კონკრეტული ვალდებულების დაფარვის დღეს. ამასთან, ნებისმიერი გადასახდელის ჩამოჭრისას, შესაბამისი ვალუტის არარსებობის შემთხვევაში, ბანკი უფლებამოსილია საკუთარი შეხედულებისამებრ, ბანკში ჩამოჭრის დღეს დადგენილი კომერციული გაცვლითი კურსით მოახდინოს შესაბამისი თანხის კონვერტაცია და მიიღოს არსებული ვალდებულების ვალუტის შესაბამისი თანხა.

**მუხლი 8 მსესხებლის შემოწმება და ბანკის კონტროლი**

8.01 წინამდებარე ხელშეკრულების მოქმედების პერიოდზე, მსესხებელი ვალდებულია ბანკსთვის მისაღები ფორმით მიაწოდოს მას მოთხოვნისთანავე, ფინანსური ინფორმაციის ამსახველი დოკუმენტაცია, ფულადი სახსრების მიმოქცევის ამსახველი დოკუმენტები, ინფორმაცია ახალი სასესხო და სხვა ვალდებულებების შესახებ, მიიღოს ინფორმაცია და დეტალურად გაეცნოს დოკუმენტებს მსესხებლის სასამართლო ან საარბიტრაჟო დავების შესახებ, ასევე მიმდინარე აღსრულების პროცესის შესახებ ისე და იმ ფორმით, როგორც დადგენილია საერთაშორისო სტანდარტებით ან მისაღებია ბანკისთვის.

**მუხლი 9 პირგასამტეხლო**

9.01 წინამდებარე ხელშეკრულების ფარგლებში, მსესხებლის მიერ გადახდის ნებისმიერი ვალდებულების დროულად შეუსრულებლობის შემთხვევაში ბანკი უფლებამოსილია მსესხებელს დააკისროს, ხოლო ასეთ შემთხვევაში მსესხებელი ვალდებულია გადაიხადოს პირგასამტეხლო ვადაგადაცილებაზე. პირგასამტეხლო, ამ ხელშეკრულებით დადგენილი პროცენტის ოდენობით, დაერიცხება შესაბამის გადასახდელ (ვადაგადაცილებული) თანხას (მათ შორის ძირითადი თანხას და პროცენტს) ყოველდღიური დარიცხვის საფუძველზე.

9.02 პირგასამტეხლოს გადახდა არ ათავისუფლებს მსესხებელს ნაკისრი ძირითადი ვალდებულებების შესრულებისგან და არც მიეყენებული ზიანის მოთხოვნის უფლებას უზღუდავს ბანკს.

მუხლი 10 საკრედიტო ურთიერთობების ან/და ხელშეკრულების შეწყვეტა

10.01 ბანკი უფლებამოსილია შეწყვიტოს მსესხებელთან საკრედიტო ურთიერთობა და შესაბამისად წინამდებარე ხელშეკრულება და მოითხოვოს არსებული საკრედიტო *(ძირითადი თანხა, პროცენტი, პირგასამტეხლო არსებობისას)* და სხვა ვადადაუმდგარი ვალდებულებების სრულად, ვადაზე ადრე დაფარვა, ამ პუნქტით განსაზვრული ნებისმიერი პირობის არსებობის ან/და დადგომის შემთხვევაში და არა მხოლოდ:

(ა) დაირღვევა ამ ხელშეკრულების ნებისმიერი პირობა, მსესხებლის მიერ ნაკისრი ნებისმიერი ვალდებულება ან მსესხებლის ნებისმიერი განცხადება, გარანტია, თავდებობა, ხელშეკრულება ან წარმოდგენლი ინფორმაცია ან დოკუმენტაცია აღმოჩნდება არასწორი, არაზუსტი ან შეუსაბამო.

(ბ) მსესხებლის მოქმედება მიმართულია ბანკის მოტყუებისკენ;

(გ) ისეთი გარემოების დადგომისას, როდესაც გაცემული თანხების დაბრუნება ხდება საეჭვო;

(დ) ნებისმერი უფლებამოსილი ორგანო მსესხებელს ჩამოართმევს ქონებას ან სხვა აქტივს ან მნიშვნელოვან წილს, ან მოახდენს ასეთის ნაციონალიზაციას, ან ადგილი ექნება სხვაგვარ ექსპროპრიაციას;

(ე) მსესხებლის ან თავდების მიმართ აღიძრება სისხლის სამართლის საქმე;

(ვ) გასხვისდება მსესხებლის მნიშვნელოვანი აქტივი, ბანკის წინასწარი წერილობითი თანხმობის გარეშე;

ზ) მსესხებლის ანგარიშს დაედება საინკასო დავალება, ყადაღა ან გავრცელდება სხვაგვარი უფლებრივი შეზღუდვა;

(თ) მსესხებლის, თავდების და გარანტის ფინანსური მდგომარეობა გაუარესდება ან დადგება ასეთის რისკი;

10.02 ამ ხელშეკრულების 10.01 პუნქტით და ამავე პუნქტის ნებისმიერი ქვეპუნქტით დადგენილი შეწყვეტის წინაპირობებიდან გამომდინარე, ბანკის მხრიდან შეწყვეტის უფლების წარმოშობისათვის საკმარისია ჩამოთვლილი პირობებიდან ან პირობების შინაარსიდან ერთ-ერთის დადგომა ან/და არსებობა.

10.03 ამ ხელშეკრულების 10.01 პუნქტიდან ერთ-ერთი გარემოების დადგომისას ბანკი უფლებამოსილია ამ ხელშეკრულებით გათვალისწინებული საშუალებებით მსესხებელს გაუგზავნოს დავალიანების ვადაზე ადრე დაბრუნების მოთხოვნა, რომელიც დაუყოვნებლივ უნდა შესრულდეს მსესხებლის მიერ მთელი მოცულობით. თანხის დაუბრუნებლობისას ბანკი ცალმხრივად წყვეტს ხელშეკრულებას და მიმართავს კანონმდებლობით გათვალისწინებულ საშუალებას დავალიანების დასაბრუნებლად. ამასთან უზრუნველყოფის არსებობისას თუ უზრუნველყოფის საგნის რეალიზაციით მიღებული თანხა საკმარისი არ არის დავალიანების დასაფარად, ბანკს უფლება აქვს, გამოიყენოს მოთხოვნის სრულად დაკმაყოფილების კანონმდებლობით დადგენილი სხვა ზომები და საშუალებები მსესხებლის მიმართ და გადახდა მიაქციოს მსესხებლის სხვა ნებისმიერ ქონებაზე.

10.04 თუკი ბანკი სხვაგვარად არ გადაწყვეტს, ხელშეკრულების შეყვეტის მომენტიდან მსესხებლის არსებული დავალიანების ძირითად თანხაზე გაგრძელდება შესაბამისი პროცენტის დარიცხვა მის სრულად და ჯეროვნად დაფარვამდე.

10.05 ბანკი უფლებამოსილია გააგრძელოს პირგასამტეხლოს დარიცხვა, როგორც ვადაგადაცილებულ ძირითად თანხაზე, ისე ვადაგადაცილებულ პროცენტზე, ხოლო ასეთ შემთხვევაში, მსესხებელი ვალდებულია გადაიხადოს ასეთი პირგასამტეხლო დავალიანების სრულად და ჯეროვნად დაფარვამდე.

10.06 მსესხებლის მხრიდან ამ მუხლით გათვალისწინებული ან/და სხვა ნებისმიერი სახით ამ ხელშეკრულებით ნაკისრი ვალდებულებ(ებ)ის სრულად და ჯეროვნად შეუსრულებლობის შემთხვევაში ბანკი თავისუფლდება მსესხებლის წინაშე ნაკისრი ვალდებულებების შესრულებისაგან.

**მუხლი 11 მსესხებლის შესახებ ინფორმაცია**

11.01 საქართველოს მოქმედი კანომდებლობის საფუძველზე, საკრედიტო ბარათის ხელშეკრულების ამ მუხლით დადგენილი *პირობებისა და ბანკთან დადებული სხვა გარიგების საფუძველზე ბანკი უფლებამოსილია მოიპოვოს, დაამუშაოს, მიიღოს და გასცეს მსესხებლის შესახებ ინფორმაცია მათ შორის პერსონალური და კონფიდენციალური ინფორმაცია სხვადასხვა მიზნებისთვის, მათ შორის ბანკის მიერ სასამართლო წესით მათი უფლებების განსახორციელებლად ან/და აღნიშნულთან დაკავშირებით.*

11.02 *წინამდებარე ხელშეკრულებაზე ხელმოწერით, მსესხებელი ანიჭებს ბანკს უპირობო უფლებამოსილებას, რომ მსესხებლის დამატებითი წინასწარი ან/და შემდგომი თანხმობის გარეშე გამოითხოვოს და მიიღოს მსესხებლის შესახებ არსებული ინფორმაცია ნებისმიერი კერძო ან/და საჯარო დაწესებულებიდან. ასევე განახორციელოს ყველა საჭირო მოქმედება, რაც დაკავშირებული იქნება ზემოაღნიშნული უფლებამოსილების განხორციელებასთან, ამასთან ერთად, ბანკი უფლებამოსილია მსესხებლის შესახებ ნებისმიერი ინფორმაცია მიაწოდოს მესამე პირ(ებ)ს, მსესხებლის მიერ ამ ხელშეკრულებით ნაკისრი ვალდებულებების სრულად და ჯეროვნად შესრულების უზრუნველსაყოფად ან/და ამგვარი შესრულების მონიტორინგის მიზნით.*

11.03 მსესხებელი ბანკს ანიჭებს უპირობო უფლებას მსესხებლის კრედიტუნარიანობის/გადახდისუნარიანობის შემოწმების, მისთვის მომსახურების გაწევის, შეთავაზებისა და სხვა კანონიერი მიზნით, ძიებების რაოდენობის შეუზღუდავად მოიძიოს ინფორმაცია მსესხებლის შესახებ სს "კრედიტინფო საქართველოს" (ს/კ 204470740) საკრედიტო ინფორმაციის მონაცემთა ბაზაში და ასევე მსესხებელთან დამატებითი შეთანხმების გარეშე მსესხებლის, როგორც პოზიტიური ასევე ნეგატიური (ნეგატიური ინფორმაცია გადაეცემა ვადაგადაცილებიდან 30 დღის გასვლის შემდეგ - ფიზიკური პირების შემთხვევაში, ხოლო 60 დღის შემდეგ - იურიდიული პირების შემთხვევაში) ვალდებულებების შესახებ ინფორმაცია გადასცეს სს კრედიტინფო საქართველოს, რაც იწვევს მსესხებლის აღრიცხვას კრედიტინფო საქართველოს საკრედიტო ინფორმაციის მონაცემთა ბაზაში, რომელის მიზანია ფიზიკურ და იურიდიულ პირებზე მონაცემთა შეგროვება, გადამუშავება და გავრცელება, რომელიც დაკავშირებულია გადასახდელი/გადახდილი და გადაუხდელი სესხებისა და სხვა მიმდინარე, შესრულებული და შეუსრულებელი/ვადაგადაცილებული ფულადი ვალდებულებების სტატუსთან, ასევე ბაზაში არსებული ინფორმაციის ანალიტიკური გადამუშავება კრედიტუნარიანობის შეფასების მიზნებისთვის. კრედიტინფო საქართველოს, რომელიც წარმოადგენს საკრედიტო ბიუროს უფლება აქვს მიღებული ინფორმაცია დაამუშავოს/გადაამუშაოს და გადასცეს მესამე პირებს, მონაცემთა სუბიექტის კრედიტუნარიანობის/გადახდისუნარიანობის შეფასებისა და შემოწმების მიზნით. ბანკი ასევე უფლებამოსილია აცნობოს კრედიტინფო საქართველოს, მსესხებლის საკრედიტო ისტორიაში ნებისმიერი ცვლილების/დამატების შესახებ. გადასაცემი ინფორმაცია, ყოველგვარი შეზღუდვის გარეშე, მოიცავს: მსესხებლის საიდენტიფიკაციო მონაცემებს, მიმდინარე სესხის/ვალდებულების მოცულობას, მიზნობრიობას, დარიცხულ პროცენტს, მოქმედების ვადას, მსესხებლის მიერ სესხთან/ფინანსურ ვალდებულებასთან დაკავშირებული გადახდების დროულობას, დავალიანების ნაშთს, უზრუნველყოფის ოდენობასა და უზრუნველყოფის საგნის საიდენტიფიკაციო მონაცემებს, ხოლო სასამართლო დავის არსებობის შემთხვევაში - სასამართლო სამართალწარმოებისა და სააღსრულებო წარმოების შედეგს, აგრეთვე მსესხებლის აქციონერებისა და წარმომადგენლობაზე უფლებამოსილი პირების სახელებსა და საიდენტიფიკაციო მონაცემებს და მონაცემთა ბაზისთვის საჭირო სხვა მონაცემებს

11.04 მსესხებელი აცნობიერებს, რომ ამ საკრედიტო ბარათის ხელშეკრულებიდან გამომდინარე ბანკს შესაძლოა დასჭირდეს მსესხებლის ან/და მისი თანამშრომლების შესახებ ინფორმაციის, ჩანაწერის, დოკუმენტის თუ საბუთის მოძიება და ანიჭებს უპირობო უფლებას, დროდადრო მოითხოვოს და მიიღოს ასეთი ნებისმიერი მესამე პირისგან და ადმინისტრაციული ორგანოდან, მათ შორის, მაგრამ არასრულად: სახელმწიფო სერვისების განვითარების სააგენტოდან, საჯარო რეესტრის ეროვნული სააგენტოდან და მოვალეთა რეესტრიდან.

11.05 ბანკი ასევე უფლებამოსილია, მოთხოვნის დათმობის ან სესხის ადმინისტრირების მიზნებისთვის მოლაპარაკებების სტადიაზე ან შესაბამისი გარიგების დადებისას კონტრაჰენტს გადასცეს ამ საკრედიტო ბარათის ხელშეკრულბიდან წარმოშობილი ვალდებულების შესახებ ინფორმაცია. ბანკი ინფორმაციის მიმღებს დაუდგენს კონფიდენციალურობის დაცვაზე და ინფორმაციის გაუმჟღავნებლობაზე ამ საკრედიტო ბარათის ხელშეკრულების საპირწონე მოთხოვნებს.

**მუხლი 12 მხარეების შესახებ ინფორმაცია**

12.01 მხარეები უფლებამოსილნი არიან ამ ხელშეკრულებიდან გამომდინარე ნებისმიერი ინფორმაცია დაუბრკოლებლად მიაწოდონ სასამართლოს, არბიტრაჟს, აუქციონის მომწყობ პირს, სპეციალურ სავაჭრო დაწესებულებას ან სხვა დავის განმხილველ ნებისმიერ ორგანოს.

12.02 მხარეებს შეუძლიათ ყოველგვარი შეზღუდვის გარეშე მიაწოდონ ინფორმაცია / დოკუმენტაცია თავდებს, სოლიდარულ თავდებს/ თანამსესხებლებს/ იპოთეკის / გირავნობის საგნის მესაკუთრეს, გარანტორს, ვალდებულებით დატვირთული დეპოზიტის ან/და ანაბრის მესაკუთრეს ან ნებისმიერ პირს ვისი ქონებაც განიხილება ამ ხელშეკრულებიდან გამომდინარე ვალდებულებების უზრუნველყოფად. მათ შორის, შესაძლებელია გაიცეს დავალიანების და დარჩენილი ვალდებულების შესახებ ინფორმაცია და გარიგებასთან დაკავშირებული ხელშეკრულების ასლები.

12.03 ყოველგვარი შეზღუდვის გარეშე ნებისმიერი ინფორმაციის გამჟღავნება ან/და გადაცემა შესაძლებელია საქართველოს ეროვნული ბანკისთვის, გარე აუდიტორული და საგადასახდო აუდიტის მიზნებისთვის დაქირავებულ კომპანიებზე, მათთან დაკავშირებულ პირებზე, აგენტებზე და თანამშრომლებზე, რომლებიც შესაბამისი სერვისის ფარგლებში უფლებამოსილნი იქნებიან მიიღონ, გაეცნონ და შეინახონ სერვისის განხორციელების მიზნით საჭირო ინფორმაცია.

**მუხლი 13 მოთხოვნის დათმობა და ვადაგადაცილებული ვალდებულების ადმინისტრირება**

13.01 ბანკი უფლებამოსილია ნებისმიერ დროს, მსესხებლის თანხმობის გარეშე, სრულად ან ნაწილობრივ დათმოს ან დააგირავოს წინამდებარე ხელშეკრულებიდან და უზრუნველყოფის ხელშეკრულებიდან გამომდინარე მოთხოვნა მესამე პირის სასარგებლოდ. ასეთ შემთხვევაში მსესხებელი მიიღებს შეტყობინებას კანონმდებლობით დადგენილი ფორმით და ვადებში.

13.02 ბანკი უფლებამოსილია ნებისმიერ დროს, მსესხებლის თანხმობის გარეშე ვადაგადაცილებული ვალდებულებათა ადმინისტრირების მიზნით დანიშნოს წარმომადგენლად ან/და გადასცეს წინამდებარე ხელშეკრულებიდან და უზრუნველყოფის ხელშეკრულებიდან გამომდინარე ვადაგადაცილებული მოთხოვნა სრულად, ან ნაწილობრივ მესამე პირს. ასეთ შემთხვევაში მსესხებელი მიიღებს შეტყობინებას კანონმდებლობით დადგენილი ფორმით და ვადებში.

13.03 აკრძალულია მსესხებლის მიერ ნებისმიერ პირზე ამ ხელშეკრულებიდან გამომდინარე უფლებებისა და ვალდებულებების გადაცემა ან ვალის გადაკისრება, ბანკის წინასწარი წერილობით თანხმობის გარეშე.

**მუხლი 14 შეტყობინებები**

14.01 მსესხებელმა ნებისმიერი შეტყობინება უნდა განახორციელოს წერილობით. ასეთი შეტყობინება ითვლება სათანადოდ გაგზავნილად, თუკი ხელმოწერილია მსესხებლის უფლებამოსილი წარმომადგენლის მიერ და ასეთი ჩაბარდა ბანკს.

14.02 ბანკი უფლებამოსილია შეტყობინება გაუგზავნოს მსესხებელს ერთ-ერთ ჩამოთვლილი საშუალების გამოყენებით:

* წერილობით - ბანკისთვის მსესხებლის მიერ მიწოდებულ ან სხვა ცნობილ მისამართზე წერილის გაგზავნის გზით. ამასთან ბანკი უფლებამოსილია მოიძიოს მსესხებლის ალტერნატიული მისამართი *(სამოქალაქო / სამეწარმეო რეესტრში რეგისტრირებული ან სხვა)* და გააგზავნოს მოძიებულ მისამართზე შეტყობინება. წერილობით შეტყობინების ჩაბარებისას ბანკი უფლებამოსილია ჩააბაროს შეტყობინება გაგზავნილ მისამართზე მყოფ ნებისმიერ პირს, მიუხედავად შეტყობინების შინაარსისა;
* ელექტრონული ფორმით - ბანკისთვის ცნობილ ელექტრონულ მისამართზე ან მსესხებლის ინტერნეტ ბანკის საშუალებით შეტყობინების გაგზავნის გზით;
* სატელეფონო საშუალებით - მსესხებლის მიერ ბანკისთვის მიწოდებულ სატელეფონო ნომერზე ან/და ბანკის მიერ მოძიებული ალტერნატიული სატელეფონო ნომრის გამოყენებით შეტყობინების გადაცემისას.

14.03 ამ მუხლის მიზნებისთვის შეტყობინება მიღებულად ითვლება იმ შემთხვევაშიც, თუ ადრესატი უარს განაცხადებს შეტყობინების მიღებაზე, ან თავს აარიდებს მის მიღებას, ან შეუძლებელი იქნება შეტყობინების გადაცემა ადრესატის ადგილზე ერთ შემთხვევაზე მეტჯერ არყოფნის გამო.

14.04 მსესხებელი ვალდებულია ხუთი (5) სამუშაო დღის განმავლობაში შეატყობინოს მხარეს რეგისტრირებული ან ფაქტობრივი მისამართის, ელექტრონული ფოსტის, ტელეფონის ნომრის ან/და რეგისტრაცია-სავალდებულო ფაქტების ცვლილებების შესახებ. ბანკი ვიდრე არ მიიღებს მსესხებლის შეტყობინებას, ნებისმიერი შეტყობინებისთვის და კორესპონდენციისთვის გამოიყენებს იმ ინფორმაციას, რაც მისთვის ცნობილია მსესხებლისგან.

**მუხლი 15 სხვა პირობები და დასკვნითი დებულებები**

15.01თითოეული მხარე იღებს ვალდებულებას მკაცრად დაიცვას მეორე მხარისაგან მიღებული ფინანსური, კომერციული და სხვა სახის ინფორმაციის კონფიდენციალურობა. ასეთი ინფორმაციის გადაცემა მესამე პირებისთვის შეიძლება მხოლოდ ორივე მხარის წერილობითი თანხმობის შემთხვევაში, საქართველოს მოქმედი კანონმდებლობით გათვალისწინებულ შემთხვევებზე და ამ ხელშეკრულების მე-12 და მე-13 მუხლების პირობების შესაბამისად. ამ პირობების დაცვა მხარეებს ევალებათ ხელშეკრულების მოქმედების ვადის გასვლის შემდეგაც, საქართველოს კანონმდებლობით დადგენილი წესით.

15.02 ამ ხელშეკრულებიდან გამომდინარე უფლებები და ვალდებულებები ვრცელდება სამართალმემკვიდრეზე და უფლებამონაცვლეზე.

15.03 ამ ხელშეკრულების რომელიმე მუხლის და/ან პუნქტის ან მისი ნაწილის ბათილობა არ იწვევს სხვა მუხლებისა თუ პუნქტების ბათილობას, შესაბამისად დანარჩენი მუხლები, პუნქტები და ქვეპუნქტები ინარჩუნებენ ძალას.

15.04ბანკი უფლებამოსილია ცალმხრივად შეცვალოს წინამდებარე ხელშერკულების პირობები, ასევე საბანკო ოპერაციების წარმოების სტანდარტული პირობები ან/და ბანკის მომსახურების ტარიფები და ლიმიტები, რის შესახებაც წინასწარ 30 კალენდარული დღით ადრე აცნობებს მსესხებელს ამ ხელშეკრულებით დადგენილი წესით. იმ შემთხვევაში, თუ მსესხებელი არ დაეთანხმება ამ ბანკის მიერ განხორციელებულ ცვლილებას, იგი ვალდებული იქნება ბანკის შეტყობინების მიღებიდან ოცდაათი (30) კალენდარული დღის განმავლობაში სრულად დაფაროს დავალიანება.

15.05 ხელშეკრულება შედგენილია მოქმედი ქართული სამართლის შესაბამისად და მასზე ვრცელდება საქართველოს კანონმდებლობა. ურთიერთობა, რომელიც არ არის მოწესრიგებული ამ ხელშეკრულებით რეგულირდება საქართველოს მოქმედი კანონმდებლობის შესაბამისად.

15.06მხარეებს შორის წამოჭრილი ნებისმიერი დავა გადაწყდება ურთიერთმოლაპარაკების გზით. შეთანხმების მიუღწევლობისას, დავას განიხილავს საქართველოს უფლებამოსილი სასამართლო. მხარეები თანხმდებიან, რომ დავასთან დაკავშირებით პირველი ინსტანციის სასამართლოს მიერ ბანკის სასარგებლოდ მიღებული გადაწყვეტილება მიქცეული იქნება დაუყოვნებლივ აღსასრულებლად.

15.07 წინამდებარე ხელშეკრულებით მხარეები თანხდებიან, რომ ბანკი უფლებამოსილია თავდებს/სოლიდარულ თავდებს, ასევე იპოთეკის და/ან გირავნობის საგნის მესაკუთრეს მიაწოდოს მსესხებელთან გაფორმებული საკრედიტო ხელშეკრულების თავსართის, ხოლო მათ მიერ ასეთის მოთხოვნის შემთხვევაში, ასევე, ხელშეკრულების ასლები იმავე ფორმით, რა ფორმითაც გაფორმებულია მსესხებელთან.

15.08 მომხმარებელი უფლებამოსილია ბანკს წარუდგინოს პრეტენზია ზეპირი, წერილობითი და/ან ელექტრონული ფორმებით. პრეტენზიის წარდგენა შესაძლებელია ბანკის ნებისმიერ ფილიალში, სერვისცენტრში, სათავო ოფისში, ინტერნეტბანკში, ბანკის ელექტრონული ფოსტის მისამართზე: [info@terabank.ge](mailto:info@terabank.ge). ბანკი უფლებამოსილია განიხილოს და იმავე ფორმით/არხით უპასუხოს მომხმარებლის პრეტენზიას (თუ თვითონ მომხმარებელი პრეტენზიის დაფიქსირების მომენტში არ მიუთითებს მისთვის სასურველ კონკრეტულ არხს), პრეტენზიის მიღებიდან არაუგვიანეს 30 კალენდარული დღის ვადაში, აღნიშნული პრეტენზიის განხილვის ვადა ვრცელდება ნებისმიერი ტიპის პრეტენზიაზე, მიუხედავად პრეტენზიის შინაარსისა და განაცხადის ფორმისა. ამასთან, პრეტენზია შინაარსობრივად უნდა იყოს გასაგებად ჩამოყალიბებული, წინააღმდეგ შემთხვევაში ბანკს უფლება აქვს მომხმარებელს მოსთხოვოს პრეტენზიის დაზუსტება ან მისი წერილობით წარმოდგენა.

15.09 ბანკის საზედამხედველო ორგანოს წარმოადგენს საქართველოს ეროვნული ბანკი, რომლის მისამართია: 0114 თბილისი,საქართველო, სანაპიროს ქუჩა № 2.

15.10 ხელშეკრულება შედგენილია თანაბარი იურიდიული ძალის მქონე ეგზემპლარად ქართულ ენაზე, ისე, რომ თითო ეგზემპლარი გადაეცემათ მხარეებს.

15.11 იმ შემთხვევაში თუკი ხელშეკრულების ერთ-ერთმა მონაწილე მხარემ არ იცის ქართული ენა ან/და დამწერლობა, ხელშეკრულება შესაძლოა შედგეს და დაიდოს მისთვის გასაგებ ენაზე. ხელშეკრულების ინტერპრეტაციის და თარგმნის შემთხვევაში უპირატესობა ენიჭება ქართულენოვან ვერსიას ენიჭება უპირატესი იურიდიული ძალა და ნებისმიერი განმარტების თუ ინტერპრეტაციისას გამოიყენება ხელშეკრულების ქართულენოვანი ვერსია.

დასტურად, ხელშეკრულების მხარეები, რომლებიც მოქმედებენ პირადად ან/და უფლებამოსილი წარმომადგენლების მეშვეობით, ადგენენ ამ საკრედიტო ბარათის ხელშეკრულებას და აწერენ ხელს ზემომითითებულ თარიღზე.

|  |  |  |  |
| --- | --- | --- | --- |
| ბანკი: | სს ტერაბანკი | მსესხებელი: |  |
| ხელმოწერა: | | ხელმოწერა: | |
| სახელი და გვარი გარკვევით და სრულად: | | სახელი და გვარი გარკვევით და სრულად: | |
| სახელი და გვარი: |  | სახელი და გვარი: |  |
| წარმომადგენელი: |  | წარმომადგენელი: |  |